CELEX: 
Language: bg
Date: 2020-11-17 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за допълнение на Регламент (ЕС) 2019/1700 на Европейския парламент и на Съвета чрез определяне на броя и наименованията на променливите за здравето и качеството на живот в област „Доходи и условия на живот“

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               С член 6, параграф 1 от Регламент (ЕС) 2019/1700 на Европейския парламент и на Съвета за създаване на обща рамка за европейската статистика за лицата и домакинствата, основана на индивидуални данни, събрани чрез извадки, Комисията се оправомощава да приема делегирани актове за определяне на броя и наименованията на променливите за различните масиви от данни. По силата на член 6, параграф 2 броят на определените в делегирания акт променливи не трябва да надхвърля с повече от 5 % броя на вече изискваните от Комисията (Евростат) променливи за всяка област към момента на влизане в сила на Регламент (ЕС) 2019/1700.
            
            
               Статистическото изследване на доходите и условията на живот (EU-SILC) включва основно изследване и система, при която за период от шест години се комбинират седем периодични и три специални модула. В Делегиран регламент (ЕС) 2020/256 на Комисията са предвидени променливите при основното изследване EU-SILC, както и първият модул, данните при който се събират на всеки три години, и първият специален модул, които да се предоставят на Комисията (Евростат).
            
            
               Настоящият делегиран регламент обхваща броя и наименованията на променливите за масива от данни при модула „Здраве“, данните при който се събират на всеки три години, и модула „Качество на живот“, данните при който се събират на всеки шест години, в област „Доходи и условия на живот“. Тези два модула трябва да бъдат въведени за първи път през 2022 г.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Комисията проведе надлежни консултации при подготовката на настоящия делегиран акт.
            
            
               Комисията се допита до национални експерти, като ги покани на експертни срещи, за да обсъдят списъка на променливите, които да бъдат включени в делегирания акт. През март — май 2020 г. се проведе писмена консултация с европейските директори по социална статистика. През декември 2019 г. и май 2020 г. бяха проведени консултации с работната група по въпросите на доходите и условията на живот. През февруари 2020 г. бяха проведени консултации с работните групи EU-SILC и EHIS (Европейска система за здравни интервюта).
            
            
               Комисията надлежно уведоми за консултациите Европейския парламент и Съвета.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Целта на настоящия делегиран регламент е да се приемат, в изпълнение на член 6, параграф 1 от Регламент (ЕС) 2019/1700, броят и наименованията на променливите за 2022 г. за модула „Здраве“, данните при който се събират на всеки три години, и модула „Качество на живот“, данните при който се събират на всеки шест години.
            
            
               Заедно с годишните променливи, включени в приложение II към Регламент (ЕС) 2019/2242, броят на променливите, които трябва да бъдат събрани през 2022 г., не трябва да надхвърля с повече от 5 % броя на променливите, събирани в област „Доходи и условия на живот“ към момента на влизане в сила на Регламент (ЕС) 2019/1700: така се спазва изискването в член 6, параграф 2 от Регламент (ЕС) 2019/1700.
            
            
               Делегираният акт няма отражение върху бюджета на ЕС.
            
            
               Делегираният акт е от значение за Европейското икономическо пространство (ЕИП), поради което ЕИП следва да бъде включено в обхвата му на приложение.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 17.11.2020 година
            
            
               за допълнение на Регламент (ЕС) 2019/1700 на Европейския парламент и на Съвета чрез определяне на броя и наименованията на променливите за здравето и качеството на живот в област „Доходи и условия на живот“  
                  
               
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
         
         
            
               като взе предвид Договора за функционирането на Европейския съюз,
            
            
               като взе предвид Регламент (EС) 2019/1700 на Европейския парламент и на Съвета от 10 октомври 2019 г. за създаване на обща рамка за европейската статистика за лицата и домакинствата, основана на индивидуални данни, събрани чрез извадки, за изменение на регламенти (EО) № 808/2004, (EО) № 452/2008 и (EО) № 1338/2008 на Европейския парламент и на Съвета, и за отмяна на Регламент (EО) № 1177/2003 на Европейския парламент и на Съвета и на Регламент (EО) № 577/98 на Съвета
                  1
               , и по-специално член 6, параграф 1 от него,
            
            
               като има предвид, че:
            
            
               (1)С оглед на потребностите, посочени в съответните подробни теми, Комисията следва да определи броя и наименованията на променливите за масива от данни в област „Доходи и условия на живот“ (EU-SILC).
            
            
               (2)Статистическото изследване на доходите и условията на живот (EU-SILC) е възлов елемент за предоставяне на необходимите за Европейския семестър и Европейския стълб на социалните права данни, особено на данните за разпределението на доходите, бедността и социалното изключване. В изследването модулът „Здраве“, данните при който се събират на всеки три години, предоставя сведения за здравните грижи, факторите от определящо значение за здравето, здравословното състояние и уврежданията на здравето, а модулът „Качество на живот“, данните при който се събират на всеки шест години — за благосъстоянието и участието в социалния и културния живот.
            
            
               (3)Броят на събираните променливи не надхвърля с повече от 5 % броя на събираните променливи за област „Доходи и условия на живот“ към 3 ноември 2019 г. — датата на влизане в сила на Регламент (ЕС) 2019/1700,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               В приложението са посочени броят и наименованията на променливите за модула „Здраве“, данните при който се събират на всеки три години, и за модула „Качество на живот“, данните при който се събират на всеки шест години.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 17.11.2020 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        OB L 2611, 14.10.2019 г., стр. 1. 
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
            
               Брой и наименования на променливите за модула „Здраве“ — данните при който се събират на всеки три години, и за модула „Качество на живот“, данните при който се събират на всеки шест години, в област „Доходи и условия на живот“.
            
            
            
                     
                        Модул
                     
                  
                  
                     
                        Подробна тема
                     
                  
                  
                     
                        Идентификатор на променливата
                     
                  
                  
                     
                        Наименование на променливата
                     
                  
               
                     
                        Здраве
                     
                  
                  
                     
                        Здравни грижи
                     
                     
                        (6 събирани променливи)
                     
                  
                  
                     
                        HS200
                     
                  
                  
                     
                        Финансова тежест на медицинските грижи (без лекарства)
                     
                  
               
                     
                  
                  
                     
                  
                  
                     
                        HS210
                     
                  
                  
                     
                        Финансова тежест на зъболечението
                     
                  
               
                     
                  
                  
                     
                  
                  
                     
                        HS220
                     
                  
                  
                     
                        Финансова тежест на лекарствата
                     
                  
               
                     
                  
                  
                     
                  
                  
                     
                        PH090
                     
                  
                  
                     
                        Брой консултации с общопрактикуващ или семеен лекар през последните 12 месеца
                     
                  
               
                     
                  
                  
                     
                  
                  
                     
                        PH080
                     
                  
                  
                     
                        Брой консултации със зъболекар, ортодонт или друг зъбен специалист през последните 12 месеца
                     
                  
               
                     
                  
                  
                     
                  
                  
                     
                        PH100
                     
                  
                  
                     
                        Брой консултации с лекар специалист или хирург (без зъболекар, ортодонт или друг зъбен специалист) през последните 12 месеца
                     
                  
               
                     
                  
                  
                     
                        Фактори от определящо значение за здравето
                     
                     
                        (8 събирани променливи)
                     
                  
                  
                     
                        PH110A
                     
                  
                  
                     
                        Индекс на телесна маса 1: Тегло
                     
                  
               
                     
                  
                  
                     
                  
                  
                     
                        PH110B
                     
                  
                  
                     
                        Индекс на телесна маса 2: Височина
                     
                  
               
                     
                  
                  
                     
                  
                  
                     
                        PH122
                     
                  
                  
                     
                        Вид физическа активност при работа
                     
                  
               
                     
                  
                  
                     
                  
                  
                     
                        PH132
                     
                  
                  
                     
                        Честота на физическа дейност (без работа)
                     
                  
               
                     
                  
                  
                     
                  
                  
                     
                        PH142
                     
                  
                  
                     
                        Честота на потребление на плодове (без сокове)
                     
                  
               
                     
                  
                  
                     
                  
                  
                     
                        PH152
                     
                  
                  
                     
                        Честота на потребление на зеленчуци или салата (без сокове)
                     
                  
               
                     
                  
                  
                     
                  
                  
                     
                        PH171
                     
                  
                  
                     
                        Честота на тютюнопушене (в т.ч. електронни цигари или подобни електронни артикули)
                     
                  
               
                     
                  
                  
                     
                  
                  
                     
                        PH180
                     
                  
                  
                     
                        Честота на потребление на всякакви алкохолни напитки
                     
                  
               
                     
                  
                  
                     
                        Подробни данни за здравословното състояние и уврежданията на здравето
                     
                     
                        (6 събирани променливи)
                     
                  
                  
                     
                        PH101
                     
                  
                  
                     
                        Трудности при виждане, дори с очила или контактни лещи 
                     
                  
               
                     
                  
                  
                     
                  
                  
                     
                        PH111
                     
                  
                  
                     
                        Трудности при чуване, дори със слухово апаратче
                     
                  
               
                     
                  
                  
                     
                  
                  
                     
                        PH121
                     
                  
                  
                     
                        Трудности при ходене или качване по стълби
                     
                  
               
                     
                  
                  
                     
                  
                  
                     
                        PH131
                     
                  
                  
                     
                        Трудности при запомняне или концентрация
                     
                  
               
                     
                  
                  
                     
                  
                  
                     
                        PH141
                     
                  
                  
                     
                        Трудности при полагане на грижи за себе си, като миене на цялото тяло или обличане 
                     
                  
               
                     
                  
                  
                     
                  
                  
                     
                        PH151
                     
                  
                  
                     
                        Трудности при общуване (в ежедневни езикови ситуации — например да разбирам другите и те да ме разбират)
                     
                  
               
                     
                        Качество на живот
                     
                  
                  
                     
                        Благосъстояние
                     
                     
                        (7 събирани променливи)
                     
                  
                  
                     
                        PW241
                     
                  
                  
                     
                        Усещане за социално изключване
                     
                  
               
                     
                  
                  
                     
                  
                  
                     
                        PW030
                     
                  
                  
                     
                        Удовлетвореност от финансовото положение
                     
                  
               
                     
                  
                  
                     
                  
                  
                     
                        PW160
                     
                  
                  
                     
                        Удовлетвореност от личните връзки
                     
                  
               
                     
                  
                  
                     
                  
                  
                     
                        PW120
                     
                  
                  
                     
                        Удовлетвореност от начина на използване на времето (количество свободно време)
                     
                  
               
                     
                  
                  
                     
                  
                  
                     
                        PW230
                     
                  
                  
                     
                        Усещане за самота
                     
                  
               
                     
                  
                  
                     
                  
                  
                     
                        PW090
                     
                  
                  
                     
                        Усещане за щастие
                     
                  
               
                     
                  
                  
                     
                  
                  
                     
                        PW180
                     
                  
                  
                     
                        Помощ от други лица
                     
                  
               
                     
                  
                  
                     
                        Участие в социалния и културния живот
                     
                     
                        (13 събирани променливи)
                     
                  
                  
                     
                        PS010
                     
                  
                  
                     
                        Брой посещения на киносалон
                     
                  
               
                     
                  
                  
                     
                  
                  
                     
                        PS020
                     
                  
                  
                     
                        Брой посещения на спектакли на живо (театър, концерт, опера, балет, танцов спектакъл)
                     
                  
               
                     
                  
                  
                     
                  
                  
                     
                        PS030
                     
                  
                  
                     
                        Брой посещения на културни обекти
                     
                  
               
                     
                  
                  
                     
                  
                  
                     
                        PS040
                     
                  
                  
                     
                        Брой посещения на спортни мероприятия на живо
                     
                  
               
                     
                  
                  
                     
                  
                  
                     
                        PS041
                     
                  
                  
                     
                        Извършване на художествени дейности
                     
                  
               
                     
                  
                  
                     
                  
                  
                     
                        PS042
                     
                  
                  
                     
                        Четене на книги (в т.ч. електронни книги и аудиокниги) през годината
                     
                  
               
                     
                  
                  
                     
                  
                  
                     
                        PS050
                     
                  
                  
                     
                        Честота на събиране със семейството (роднини)
                     
                  
               
                     
                  
                  
                     
                  
                  
                     
                        PS060
                     
                  
                  
                     
                        Честота на събиране с приятели
                     
                  
               
                     
                  
                  
                     
                  
                  
                     
                        PS070
                     
                  
                  
                     
                        Честота на контакти със семейството (роднини)
                     
                  
               
                     
                  
                  
                     
                  
                  
                     
                        PS080
                     
                  
                  
                     
                        Честота на контакти с приятели
                     
                  
               
                     
                  
                  
                     
                  
                  
                     
                        PS110
                     
                  
                  
                     
                        Участие в официални доброволчески дейности
                     
                  
               
                     
                  
                  
                     
                  
                  
                     
                        PS111
                     
                  
                  
                     
                        Участие в неформални доброволчески дейности
                     
                  
               
                     
                  
                  
                     
                  
                  
                     
                        PS102
                     
                  
                  
                     
                        Активно гражданство